পহেলগাঁওয়ে জঙ্গি হামলায় নিহত বিতানের বাড়িতে অরূপ বিশ্বাস

কলকাতা: ভূস্বর্গ ভয়ঙ্কর। কাশ্মীরের পহেলগাঁওয়ে জঙ্গিহানায় এখনও পর্যন্ত ২৭ জন পর্যটকের মৃত্যুর খবর পাওয়া গেছে। আহতের সংখ্যা আরও বেশি। জঙ্গি হামলায় (Pahalgam Terror Attack) নিহত কলকাতার বিতান অধিকারী। ফ্লোরিডাবাসী বিতানের বাড়ি বৈষ্ণবঘাটায়। এই ঘটনার পরেই বিভিন্ন মহলে নিন্দার ঝড় উঠেছে। মুখ্যমন্ত্রী মমতা বন্দ্যোপাধ্যায়ও (Mamata Banerjee) এই ঘটনায় উদ্বেগ প্রকাশ করে জঙ্গি হামলার তীব্র নিন্দা করেছেন। প্রধানমন্ত্রী নরেন্দ্র মোদির (PM Narendra Modi) নির্দেশ পেয়েই শ্রীনগরে পৌঁছন কেন্দ্রীয় স্বরাষ্ট্র মন্ত্রী অমিত শাহ।
সূত্রের খবর, বিদেশ থেকে ফিরে সপরিবারে কাশ্মীরে বেড়াতে গিয়েছিলেন টালিগঞ্জের বাসিন্দা বিতান অধিকারী নামে ওই ব্যক্তি।

মঙ্গলবার জঙ্গিদের গুলিতে নিহত হন বিতান। জানা গিয়েছে, জঙ্গিদের গুলিতে প্রথমে গুরুতর জখম হয়েছিলেন বিতান। তাঁকে হাসপাতালে নিয়ে যাওয়া হয়। চিকিৎসা চলাকালীন মৃত্যুর হয়।তাঁর স্ত্রী ও সন্তান ঠিক আছেন। বিতান অধিকারী কলকাতার বৈষ্ণবঘাটা রোডে থাকতেন। খবর পেয়ে মুখ্যমন্ত্রীর নির্দেশে মঙ্গলবার রাতে মৃতের বাড়িতে যান মন্ত্রী অরূপ বিশ্বাস।

আরও পড়ুন: পহেলগাঁওয়ে জঙ্গি হামলায় নিহত টালিগঞ্জের বাসিন্দা

মুখ্যমন্ত্রীর নির্দেশে মঙ্গলবার রাতে মৃতের বাড়িতে যান মন্ত্রী অরূপ বিশ্বাস। তাঁর স্ত্রী-পুত্রকে কলকাতায় ফেরানোর উদ্যোগ নিয়েছে রাজ্য সরকার। অরূপ বিশ্বাসের ফোন থেকেই কাশ্মীরে তাঁর স্ত্রী সোহিনীর সঙ্গে কথা বলেন মুখ্যমন্ত্রী মমতা বন্দ্যোপাধ্যায়। এই চরম বিপদের দিনে সঙ্গে আছেন, জানিয়েছেন মুখ্যমন্ত্রী। কাশ্মীরে ময়নাতদন্তের পর বিতানের দেহ বাংলায় ফিরিয়ে আনা হবে বলে জানা গিয়েছে।

দেখুন ভিডিও